สรุปภาวะตลาดต่างประเทศ ประจำวันที่ 15 ก.ย. 2563
สรุปภาวะตลาดต่างประเทศ ประจำวันที่ 15 ก.ย. 2563
16 ก.ย. 2563

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (15 ก.ย.) ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันพุธตามเวลาสหรัฐ หรือในช่วงเช้าของวันพฤหัสบดีตามเวลาไทย ส่วนดัชนี S&amp;P500 และ Nasdaq ปิดในแดนบวก โดยได้แรงหนุนจากหุ้นกลุ่มเทคโนโลยีที่พุ่งขึ้นอย่างต่อเนื่อง
ดัชนีเฉลี่ยอุตสาหกรรมดาวโจนส์ปิดที่ 27,995.60 จุด เพิ่มขึ้น 2.27 จุด หรือ +0.01% ขณะที่ดัชนี S&amp;P500 ปิดที่ 3,401.20 จุด เพิ่มขึ้น 17.66 จุด หรือ +0.52% ส่วนดัชนี Nasdaq ปิดที่ 11,190.32 จุด เพิ่มขึ้น 133.67 จุด หรือ +1.21%
 
ตลาดหุ้นยุโรปปิดปรับตัวขึ้นเมื่อคืนนี้ (15 ก.ย.) โดยได้แรงหนุนจากการที่จีนเปิดเผยข้อมูลผลผลิตภาคอุตสาหกรรมที่แข็งแกร่ง ซึ่งช่วยหนุนหุ้นกลุ่มเหมืองแร่, กลุ่มค้าปลีก และกลุ่มสินค้าหรูหราของยุโรป
ดัชนี Stoxx Europe 600 บวก 0.66% ปิดที่ 370.96 จุด
ดัชนี CAC-40 ตลาดหุ้นฝรั่งเศสปิดที่ 5,067.93 จุด เพิ่มขึ้น 16.05 จุด หรือ +0.32%, ดัชนี DAX ตลาดหุ้นเยอรมนีปิดที่ 13,217.67 จุด เพิ่มขึ้น 24.01 จุด หรือ +0.18% และดัชนี FTSE 100 ตลาดหุ้นลอนดอนปิดที่ 6,105.54 จุด เพิ่มขึ้น 79.29 จุด หรือ +1.32%
 
ตลาดหุ้นลอนดอนปิดปรับตัวขึ้นเมื่อคืนนี้ (15 ก.ย.) แตะระดับสูงสุดในรอบ 3 สัปดาห์ เนื่องจากหุ้นกลุ่มเหมืองแร่พุ่งขึ้นโดยได้แรงหนุนจากการที่จีนเปิดเผยข้อมูลผลผลิตภาคอุตสาหกรรมที่สดใส และหุ้นกลุ่มประกันปรับตัวขึ้นจากแนวโน้มการจ่ายเงินชดเชยที่ต่ำกว่าคาดที่เกี่ยวกับโรคโควิด-19
ดัชนี FTSE 100 ตลาดหุ้นลอนดอนปิดที่ 6,105.54 จุด เพิ่มขึ้น 79.29 จุด หรือ +1.32%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (15 ก.ย.) หลังมีรายงานว่าพายุเฮอร์ริเคน “แซลลี” กำลังเคลื่อนตัวเข้าสู่อ่าวเม็กซิโก ส่งผลให้มีการระงับการผลิตน้ำมันดิบในพื้นที่ดังกล่าวกว่า 1 ใน 4 ขณะที่นักลงทุนจับตารายงานสต็อกน้ำมันดิบของสหรัฐซึ่งมีกำหนดเปิดเผยในวันนี้
สัญญาน้ำมันดิบ WTI ส่งมอบเดือนต.ค. เพิ่มขึ้น 1.02 ดอลลาร์ หรือ 2.7% ปิดที่ 38.28 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนพ.ย. เพิ่มขึ้น 92 เซนต์ หรือ 2.3% ปิดที่ 40.53 ดอลลาร์/บาร์เรล
 
สัญญาทองคำตลาดนิวยอร์กปิดบวกติดต่อกันเป็นวันที่สองเมื่อคืนนี้ (15 ก.ย.) ขณะที่นักลงทุนจับตาผลการประชุมของธนาคารกลางสหรัฐ (เฟด) ซึ่งจะมีการแถลงในวันพุธตามเวลาสหรัฐ หรือในช่วงเช้าของวันพฤหัสบดีตามเวลาไทย ท่ามกลางการคาดการณ์ที่ว่า เฟดจะส่งสัญญาณเดินหน้าใช้นโยบายผ่อนคลายการเงินต่อไป
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 2.5 ดอลลาร์ หรือ 0.13% ปิดที่ 1,966.2 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 10.9 เซนต์ หรือ 0.4% ปิดที่ 27.464 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 23.5 ดอลลาร์ หรือ 2.45% ปิดที่ 982.2 ดอลลาร์/ออนซ์
สัญญาพัลลาเดียมส่งมอบเดือนธ.ค. พุ่งขึ้น 90.10 ดอลลาร์ หรือ 3.9% ปิดที่ 2,414.50 ดอลลาร์/ออนซ์
 
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (15 ก.ย.) ท่ามกลางการซื้อขายที่เป็นไปอย่างผันผวน ก่อนที่นักลงทุนจะรู้ผลการประชุมของธนาคารกลางสหรัฐ (เฟด) ซึ่งจะมีการแถลงในวันพุธตามเวลาสหรัฐ หรือในช่วงเช้าของวันพฤหัสบดีตามเวลาไทย
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ขยับลง 0.01% แตะที่ 93.0501 เมื่อคืนนี้
ดอลลาร์สหรัฐอ่อนค่าเมื่อเทียบกับเงินเยน ที่ระดับ 105.45 เยน จากระดับ 105.70 เยน แต่แข็งค่าเล็กน้อยเมื่อเทียบกับฟรังก์สวิส ที่ระดับ 0.9079 ฟรังก์ จากระดับ 0.9078 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3180 ดอลลาร์แคนาดา จากระดับ 1.3178 ดอลลาร์แคนาดา
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1853 ดอลลาร์ จากระดับ 1.1863 ดอลลาร์ ขณะที่เงินปอนด์แข็งขึ้นแตะที่ระดับ 1.2897 ดอลลาร์ จากระดับ 1.2853 ดอลลาร์ ส่วนดอลลาร์ออสเตรเลียแข็งค่าขึ้นสู่ระดับ 0.7308 ดอลลาร์สหรัฐ จากระดับ 0.7291 ดอลลาร์สหรัฐ